Það er óhætt að segja að spilarar fjölspilunartölvuleiksins vinsæla Fortnite geti farið að hlakka til en atriði úr nýjustu Star Wars myndinni , Rise of Skywalker , verður frumsýnt í tölvuleiknum næstkomandi laugardag . Í umfjöllun tölvuleikjamiðilsins PC Gamer kemur fram að þá muni sjálfur leikstjórinn J.J. Abrams ávarpa spilara áður en atriðið er sýnt . Er tekið fram að atriðið verði sýnt í kvikmyndahúsi leiksins kl. 18:00 að íslenskum tíma . Fortnite er einn vinsælasti tölvuleikur í heimi og er nú þegar hægt að nálgast allskyns Star Wars varning í leiknum . Ótrúlegur fjöldi fólks fylgdist með því þegar leikurinn breyttist í svarthol nú á dögunum og þegar nýtt borð var allt í einu í boði . Síðasta Star Wars kvikmyndin um Skywalker söguna kemur í kvikmyndahús í næstu viku .